stanford-oval/wikipedia huggingface dataset:
Mighty Morphin Power Rangers (2. tuotantokausi)
Rooleissa > Päärooleissa

| 0 | 1 | 2 |
| --- | --- | --- |
|  Amy Jo Johnson  | … |  Kimberly Hart (Vaaleanpunainen Ranger)   |
|  David Yost  | … |  Billy Cranston (Sininen Ranger)   |
|  Jason David Frank  | … |  Tommy Oliver (Vihreä Ranger) (jaksot 1–13) (Valkoinen Ranger) (jaksot 17–52)   |
|  Austin St. John  | … |  Jason Lee Scott (Punainen Ranger) (jaksot 1–28)   |
|  Walter Jones  | … |  Zack Taylor (Musta Ranger) (jaksot 1–28)   |
|  Thuy Trang  | … |  Trini Kwan (Keltainen Ranger) (jaksot 1–28)   |
|  Johnny Yong Bosch  | … |  Adam Park (Musta Ranger) (jaksot 22–52)   |
|  Karan Ashley  | … |  Aisha Campbell (Keltainen Ranger) (jaksot 22–52)   |
|  Steve Cardenas  | … |  Rocky DeSantos (Punainen Ranger) (jaksot 22–52)   |
|  Robert L. Manahan  | … |  Zordon (ääni)   |
|  Richard Steven Horvitz  | … |  Alpha 5 (ääni)   |
Rooleissa > Muissa rooleissa

| 0 | 1 | 2 |
| --- | --- | --- |
|  Paul Schrier  | … |  Farkas 'Bulk' Bulkmeier   |
|  Jason Narvy  | … |  Eugene 'Skull' Skullovitch   |
|  Richard Genelle  | … |  Ernie   |
|  Royce Herron  | … |  Ms. Appleby (opettaja)   |
|  Henry Cannon  | … |  Mr. Caplan (rehtori)   |
Aiheesta muualla

Mighty Morphin Power Rangers IMDb:ssä.
Mighty Morphin Power Rangersin 2. tuotantokausi (Arkistoitu – Internet Archive) RangerCentral.comissa
Power Rangers
| --- | --- |
Luojat:  Jack Olesker • Haim Saban
TV-sarjat:  Mighty Morphin • Alien Rangers • Zeo • Turbo • In Space • Lost Galaxy • Lightspeed Rescue • Time Force • Wild Force • Ninja Storm • Dino Thunder • Space Patrol Delta • Mystic Force • Operation Overdrive • Jungle Fury • RPM • Samurai & Super Samurai • Megaforce
Elokuvat:  Power Rangers (1995) • Power Rangers turbovaihteella • Power Rangers (2017)
Videopelit:  Mighty Morphin Power Rangers • The Movie • Fighting Edition • Battle Racers • Zeo Versus The Machine Empire • Lightspeed Rescue • Time Force • Wild Force • Ninja Storm • Dino Thunder • SPD • Super Legends • Samurai • Super Samurai • Megaforce • Mighty Morphin Power Rangers: Mega Battle
Albumit:  A Rock Adventure • Original Soundtrack Album • Original Motion Picture Score • Original Motion Picture Soundtrack • Songs from the TV Series
Rangerien tittelit:  Punainen • Keltainen • Sininen • Musta • Vaaleanpunainen • Vihreä • Valkoinen
Mijeegombyn Enhbold

| Mijeegombyn Enhbold> Миеэгомбын Энхболд |
| --- | --- |

Mongolian pääministeri
 25. tammikuuta 2006 – 22. marraskuuta 2007  
Edeltäjä:  Tsahiagiin Elbegdorj
Seuraaja:  Sanjiin Bajar
Henkilötiedot
Syntynyt: 19. heinäkuuta 1964 (ikä 60) Ulan Bator
Tiedot
Puolue:  Mongolian kansanpuolue MPP
Mijeegombyn Enhbold (mong. Миеэгомбын Энхболд; s. 1964) on mongolialainen poliitikko, joko toimi pääministerinä 2006–2007. Hän astui virkaan 25. tammikuuta 2006 Tsahiagiin Elbegdorjin kiistellyn hallituksen hajottua. Hän oli 2005–2007 Mongolian vallankumouksellisen kansanpuolueen puheenjohtaja. Tätä ennen hän oli Ulaanbaatarin pormestari.
Mighty Morphin Alien Rangers

| Mighty Morphin Alien Rangers |
| --- | --- |

Tyyli:  toiminta-seikkailu
Kestoaika:  22 min
Luoja(t):  Haim Saban Shuki Levy
Pääosissa:  Julia Jordan Matthew Sakimoto "Sicily" Michael J. O'Laskey II Michael R. Gotto Justin Timsit Rajia Baroudi David Bacon Jim Gray Karim Prince Alan Palmer
Alkuperämaa:   Yhdysvallat
Verkko:   Fox
Esitetty:  5. helmikuuta 1996 – 17. helmikuuta 1996
Jaksoja:  10
Tuotanto
Tuottaja(t):  Ronnie Hadar Jonathan Tzachor
Vastaava(t) tuottaja(t):  Haim Saban Shuki Levy
Ohjaaja(t):  Vickie Bronaugh Larry Litton Paul Schrier Robert Radler Isaac Florentine
Käsikirjoittaja(t):  Shuki Levy Shell Danielson Douglas Sloan Stewart St. John Gilles Wheeler Jackie Marchand Steven Melching Charlotte Fullerton
Tuotantoyhtiö(t):  Saban Entertainment Renaissance Atlantic Entertainment Toei Company, Ltd. MMPR Productions, Inc.
Edeltäjä:  Mighty Morphin Power Rangers
Seuraaja:  Power Rangers Zeo
Aiheesta muualla
IMDb
Mighty Morphin Alien Rangers on kymmenosainen Power Rangers -minisarja, jonka tapahtumat sijoittuvat sarjojen Mighty Morphin Power Rangers ja Power Rangers Zeo väliin. Sarjassa käytettiin Mighty Morphin Power Rangersin kolmannen tuotantokauden tavoin japanilaisen 18. Super Sentai -sarjan Ninja Sentai Kakuranger kuvamateriaalia. Toisin kuin aiemmin, nyt myös rangereiden asut otettiin Kakurangerista.
Taistelu- ja alkumusiikkina oli hieman muokattu versio Mighty Morphin Power Rangersin tunnusmusiikista, sillä sanojen "Go Go Power Rangers" tilalla laulettiin "Go Go Alien Rangers".
Juoni

Mighty Morphin Power Rangersin viimeisessä jaksossa paha Master Vile oli siirtänyt Orb of Doomin avulla Maapallon ajassa taaksepäin. Sen seurauksena rangerit olivat muuttuneet jälleen lapsiksi, joten he eivät voineet käyttää voimiaan. Maa tarvitsi suojelua, joten Zordon pyysi apua Aquitar-planeetan Power Rangereilta. Nämä rangerit olivat avaruusolioita, jotka elivät planeetallaan vedenalaisessa ympäristössä. Sen vuoksi Maan ympäristö ei soveltunut heille hyvin, mutta he päättivät siitä huolimatta tulla apuun. He onnistuivat pilaamaan Master Vilen suunnitelman, jonka jälkeen Master Vile sai tarpeekseen ja lähti takaisin omaan galaksiinsa. Sen jälkeen Lord Zedd ja Rita Repulsa yrittivät valloittaa maailman taas kahdestaan.
Billy Cranston rakensi ninjakolikoista voimansa ottaneen laitteen, jolla hän toivoi muuttavansa rangerit takaisin oikean ikäisiksi. Kuitenkin vain Billy ehti käyttää laitetta, sillä Goldar ja Rito Revolto varastivat sen. Sen jälkeen Rita ja Zedd tuhosivat sen sisällä olleet ninjakolikot, joten Power Rangereiden aiemmin käyttämät voimat olivat lopullisesti mennyttä. Sen seurauksena Aquitarin Rangerit olivat planeetan ainoa toivo ja he eivät voineet jäädä kovin pitkäksi aikaa. Lopulta Zordon oivalsi, että Zeokristallin sisältämillä voimilla maailman voisi palauttaa oikeaan aikaan. Rangerit olivat kuitenkin aiemmin jakaneet sen viideksi pienemmäksi kristalliksi ja ripotelleet ne eri aikakausille ympäri Maapalloa, jotta Master Vile ei saanut sitä käsiinsä.
Sen seurauksena viisi nuorta rangeria lähetettiin kukin eri aikakaudelle etsimään kristallin palasta. Kristallin palasten löydyttyä he pystyivät palaamaan nykypäivään. Palasten etsintöjen ajan Aquitarin Rangerit, Billy, Zordon ja Alpha 5 keskittyivät torjumaan Lord Zeddin ja Ritan hyökkäyksiä. Viholliset suunnittelivat tuhoavansa komentokeskuksen ja varastavansa valmiin Zeokristallin itselleen.
Lopulta Zedd ja Rita toivat Aquitarin Rangereiden arkkivihollisen, Hydro Hogin, Maahan. Suurien vaikeuksien jälkeen Aquitarin Rangerit onnistuivat kuitenkin tuhoamaan hänet. Samaan aikaan Aisha Campbell sai haltuunsa Afrikassa viimeisen Zeokristallin palasen. Hän päätti kuitenkin jäädä Afrikkaan auttamaan eläimiä ja lähetti uuden ystävänsä, Tanya Sloanin, hänen tilalleen. Kun Zeokristalli oli taas yhdistynyt Billyn rakentaman koneen avulla palasi Maapallo takaisin oikeaan aikaan. Lukiolaisiksi palanneet rangerit kiittivät Aquitarin rangereita, jonka jälkeen he lähtivät takaisin Aquitarille. Goldar ja Rito Revolto onnistuivat kuitenkin varastamaan Zeokristallin ja räjäyttämään komentokeskuksen palasiksi virittämällään pommilla. Rangerit ehdittiin siirtää turvaan juuri ennen räjähdystä.
Juoni > Vaikutukset

Tämä minisarja toimi linkkinä sarjojen Mighty Morphin Power Rangers ja Power Rangers Zeo välillä. Zeon kaksiosainen aloitusjakso toi ratkaisun minisarjan lopun tapahtumille ja esitteli rangereille heidän uudet voimansa, kuten myös uuden vihollisen, Machine Empiren.
Aquitarin Rangereita on nähty myös muillakin kausilla. Cestro palasi eräässä Power Rangers Zeon jaksossa pyytämään Billyn apua taistelussa Hydro Contaminatoreja vastaan. Myöhemmin Cestro näyttäytyi hetkellisesti myös Delphinen kanssa, kun Trey of Triforia oli tehnyt pakkolaskun Aquitarille. Koko Aquitarin Rangereiden ryhmä näyttäytyi kauden lopulla, kun he saapuivat Maahan taistelemaan Zeo Rangereiden rinnalla King Mondon robottihirviötä ja Rita Repulsan laukkuhirviötä vastaan. Jaksoissa Aquitarin Rangerit yrittivät myös auttaa nopeasti vanhenemaan alkanutta Billyä, jonka vanheneminen johtui aiemmin tapahtuneesta ninjakolikoista voimansa ottaneen laitteen käytöstä.
Hahmot > Viholliset

Hirviöt :
Parrot Top: (äänenä toimi Matt K. Miller)
See Monster: (äänenä toimi Brian Tahash)
Crabby Cabbie: (äänenä toimi Michael Sorich)
Garbage Mouth:(äänenä toimi Matt K. Miller)
Brick Bully: (äänenä toimi Richard Epcar ensimmäisellä kerralla ja Brian Tahash toisella kerralla)
Professor Longnose: (äänenä toimi Kirk Thornton)
Slotsky: (äänenä toimi Jimmy Theodore)
Eric ja Merrick, Barbaariset veljekset: (ääninäyttelijät ei tiedossa)
Bratboy: (äänenä toimi Paul Schrier)
Witchblade: (äänenä toimi Wendee Lee)
Arachnofiend: (äänenä toimi Julie Maddalena)
Zordit

Battleborgit: Olivat Aquitarin Rangereiden omia ihmismäisiä zordeja, jotka he toivat Aquitar-planeetalta mukanaan Maahan. Ne oli vähemmän panssaroitu versio Shogunzordeista. Aquitarin Rangerit ohjasivat niitä telepaattisesti.
Shogunzordit: Aquitarin Rangerit saivat käyttöönsä myös Power Rangereiden Shogunzordit. He pystyivät käyttämään niitä normaalisti ja yhdistämään ne myös Shogun Megazordiksi. Yhdessä Falconzordin kanssa ne pystyivät muodostamaan myös Shogun Mega Falconzordin, jolla he muun muassa onnistuivat tuhoamaan arkkivihollisensa Hydro Hogin.
Rooleissa

| 0 | 1 | 2 |
| --- | --- | --- |
|  Rajia Baroudi  | … |  Delphine/Valkoinen Ranger   |
|  David Bacon  | … |  Aurico/Punainen Ranger   |
|  Jim Gray  | … |  Tideus/Keltainen Ranger   |
|  Karim Prince  | … |  Cestro/Sininen Ranger   |
|  Adam Palmer  | … |  Corcus/Musta Ranger   |
|  Robert L. Manahan  | … |  Zordon   |
|  Tom Wyner  | … |  Master Vile   |
|  Carla Perez  | … |  Rita Repulsa   |
|  Barbara Goodson  | … |  Rita Repulsan ääni   |
|  Ed Neil  | … |  Lord Zedd   |
|  Robert Axelrod  | … |  Lord Zeddin ääni   |
|  Ryan O'Flannigan  | … |  Goldar   |
|  Bob Papenbrook  | … |  Rito Revolton ääni   |
|  Michael R. Gotto  | … |  Tommy Oliver lapsena   |
|  Jason David Frank  | … |  Tommy Oliver   |
|  Michael J. O'Laskey  | … |  Rocky DeSantos lapsena   |
|  Steve Cardenas  | … |  Rocky DeSantos   |
|  Justin Timsit  | … |  Billy Cranston lapsena   |
|  David Yost  | … |  Billy Cranston   |
|  Matthew Sakimoto  | … |  Adam Park lapsena   |
|  Johnny Yong Bosch  | … |  Adam Park   |
|  Sicily  | … |  Aisha Campbell lapsena   |
|  Karan Ashley  | … |  Aisha Campbell   |
|  Julia Jordan  | … |  Kat Hillard lapsena   |
|  Catherine Sutherland  | … |  Kat Hillard   |
|  Paul Schrier  | … |  Bulk   |
|  Jason Narvy  | … |  Skull   |
Viisi Aquitarin Power Rangeria
Mittalasi

100ml muovinen mittalasi
Mittalasi on usein muovista tai lasista valmistettu lieriön mallinen laboratorioväline, jonka sivulle on merkittynä tarkat tilavuudet. Mittalaseilla voidaan siirtää verrattain tarkkoja nestetilavuuksia. Yleisimmät mittalasien koot ovat 10 ml, 50 ml, 100 ml, 250 ml, 500 ml sekä 1 000 ml.
Laboratoriolaitteet ja tarvikkeet
Autoklaavi | Bunsenlamppu | Eksikkaattori | Lämpökaappi | Lämpömittari | Mikroskooppi | Sentrifugi | Spaatteli | Spektrofotometri | Vaaka | Vesi-imu  | Vetokaappi
Lasi- ja posliinitarvikkeet
Byhnersuppilo | Byretti | Erlenmeyer | Erotussuppilo | Imupullo | Kaasupipetti | Kellolasi | Keitinlasi | Koeputki | Kolvi | Kyvetti | Mittalasi | Mittapullo | Petrimalja | Pipetti | Ruiske | Soxhlet | Upokas
Morjärveläisyys

Ruotsin lestadiolaisuuden sukupuu joka sisältää myös kuolleet haarat.
Morjärveläisyys (< Morajärvi) eli johanssonilaisuus oli Ruotsissa vaikuttanut lestadiolaisuuden suunta, joka ryhtyi yhteistyöhön vanhoillislestadiolaisista myöhemmin erkaantuneiden töröläläisten (FALC) ja sillanpääläisten kanssa. 1960-luvun alkupuolella käytiin keskustelua television asemasta vanhoillislestadiolaisissa kodeissa. Morjärven lestadiolaiset eivät olleet samoilla linjoilla tv-kysymyksessä SRK:n edustamien vanhoillislestadiolaisten kanssa. He eivät hyväksyneet 70-luvun vanhoillislestadiolaisten käymiä hoitokokouksia. Kun heitä nuhdeltiin SRK:n kanssa eriävän käsityksensä takia ja kun he eivät osoittaneet kuuliaisuutta neuvonpidoista huolimatta, he ajautuivat pois SRK:n piiriin kuuluvasta vanhoillislestadiolaisuudesta vuonna 1972. Sigurd Johanssonin ympärille ryhmittyneet Morjärven uskovaiset saivat tukea Sillanpään muodostamalta ryhmältä. Ryhmä vaikuttaa erityisesti Luulajassa, Kalixissa ja Morjärvellä.
Morjärven seurat olivat aina hyvin tunnepitoisia, seuroissa oli paljon liikutuksia: "Herren Jesu tack och lov, Herren Jesu tack och lov" -sanat kuuluivat äänellisenä kiitoksena kaikissa seuroissa. Morjärven uskovaisilla oli lämmin keskinäinen yhteys. Merikarvian kirkkoherra Paavo Sillanpään tunteisiin vetoava julistus löysi heissä otollisen maaperän.
Mork

| Mork |
| --- | --- |
 Mork
 Koordinaatit: 62°10′12″N, 6°01′34″E 
Valtio:  Norja
Lääni:  Møre ja Romsdal
Kunta:  Volda
Pinta-ala:  
 – Maa:  0,5 km²
Väkiluku (2023):  473
 – Väestötiheys:  946 as./km²
Infobox OKVirheellinen NIMI-arvo: 
Mork on taajama Voldan kunnassa Møren ja Romsdalin läänissä Norjassa. Taajaman pinta-ala on 0,5 neliökilometriä ja asukasluku 473 vuonna 2023.
Moriya Jutanugarn

Jutanugarn vuonna 2017
Moriya Jutanugarn (thaiksi โมรียา จุฑานุกาล, s. 27. heinäkuuta 1994 Bangkok) on thaimaalainen golfammattilainen. Huhtikuuhun 2019 mennessä Jutanugarn oli voittanut yhden LPGA-tourin kilpailun, mikä tapahtui huhtikuussa 2018. Moriyan sisko Ariya on myös golfammattilainen.
Metsäpirtti (Käkisalmen piiri)

| Metsäpirtti Запоро́жское, Zaporožskoje |
| --- | --- |
 Metsäpirtti
 Koordinaatit: 60°34′20″N, 30°30′51″E 
Valtio:  Venäjä
Federaatiosubjekti:  Leningradin alue
Piiri:  Käkisalmen piiri
Hallinto:  
 – Asutustyyppi:  taajama
 – Hallinnon tyyppi:  maalaiskunta
Pinta-ala:  
 – Kokonaispinta-ala:  738,19 km²
Väkiluku (2011):  2 600
 
 Kunnan kotisivu 
Infobox OKVirheellinen NIMI-arvo: 
Metsäpirtin kunta Käkisalmen piirin kartalla.
Metsäpirtti eli Zaporožskoje (ven. Запоро́жское) on maalaiskunta ja sen keskustaajama Leningradin alueen Käkisalmen piirissä Venäjällä. Se sijaitsee Viisjoen varrella sata kilometriä Käkisalmesta kaakkoon. Taajamassa on 2 200 ja kunnassa 2 600 asukasta (vuonna 2011).
Maantiede ja asutus

Metsäpirtin kunnan pinta-ala on 738,19 neliökilometriä. Se rajoittuu lännessä Käkisalmen piirin Raudun ja pohjoisessa Petäjärven ja Sakkolan kuntiin, idässä Laatokkaan ja etelässä Leningradin alueen Seuloskoin piiriin. Pinta-alasta 57,0 % on vesialuetta, 31,7 % metsää ja 7,6 % maatalousmaata.
Kunnan alueella virtaa Taipaleenjoki ja sen sivujoki Viisjoki. Järviä ovat Laatokka ja Suvanto. Hyötykaivannaisiin kuuluvat hiekka, sora, turve, mineraalivärit ja savi. Seudulle suunnitellaan Raudun rauhoitusaluetta.
Keskustaajaman lisäksi kuntaan kuuluvat Denisovon (entiset Korholanjaama, Sunikkala ja Joentaka), Lugovojen (Vaskela), Peskin (Sirkiänsaari) ja Pjatiretšjen (Viisjoki ja Saaroinen) taajamat sekä Udaltsovon (Raaju ja Sakkolan Riiska) ja Zamostjen (Raudun Riikola ja Palkeala) kylät. Toiseksi suurin asutuskeskus on reilun 200 asukkaan Pjatiretšje. Kunnan alueella on noin 30 huvila- ja puutarhapalsta-aluetta. Kesäisin asukasluku kasvaa 10 000–14 000 henkeen.
Historia

Seutu kuuluu Suomen talvi- ja jatkosodan jälkeen Neuvostoliitolle luovuttamaan alueeseen. Nykyinen kunta käsittää pääosin entisen Suomen Metsäpirtin kunnan, mutta ulottuu myös entisen Raudun ja Sakkolan puolelle. Sen eteläraja vastaa vanhaa Suomen valtakunnanrajaa. Nykyisen Metsäpirtin taajaman keskus on entisestä Metsäpirtin kirkonkylästä jonkin verran pohjoiseen sijainneen Koselan kylän paikalla.
Liikenne, talous ja palvelut

Metsäpirtin kautta kulkee Pietarin ja Käkisalmen välinen maantie R33 sekä Tyrisevän ja Laatokan rannalla sijaitsevan Gravijnojen (entinen Vanhajaama) välinen maantie R34. Lähin rautatieasema on Raudussa.
Kunnan pääelinkeino on maatalous. Tärkein yritys on maidon ja lihan tuotantoon erikoistunut Graždanskin karjatila. Lisäksi on yksi toimiva yksityistila. Udaltsovon kylässä on kalanviljelylaitos.
Keskustaajaman palveluihin kuuluu lastentarha, peruskoulu, kulttuuritalo, kirjasto, lääkintäasema, posti, pankki, ruokala ja joukko kauppoja.
Kyläkuva ja matkailu

Metsäpirtin taajama koostuu keskustan kaksi–viisikerroksisista asuintaloista ja julkisista rakennuksista sekä puutarhapalstojen ympäröimistä omakotitaloista. Asuinalueen länsipuolella sijaitsee Graždanskin karjatila. Kulttuuriperintökohteita ovat lahjoitus­maa­talon­poikien muistomerkki Metsäpirtissä ja neuvostosotilaiden hautapaikka Pjatiretšjen hautausmaalla.
Seudun metsät ja vesistöt tekevät Metsäpirtistä pietarilaisten suosiman vapaa-ajanviettokohteen. Kunnan alueella sijaitsee viisi lomakylää, liikuntakeskus ja metsästysmaja.
Aiheesta muualla

Metsäpirtin kunnan sivusto (Arkistoitu – Internet Archive) (venäjäksi)
Metsäpirtin kunta Käkisalmen piirin sivustolla (Arkistoitu – Internet Archive) (venäjäksi)
Myyrä (Nalle Puh)

Piirros Myyrästä.
Myyrä (engl. Gopher) on Disneyn Nalle Puh -sarjakuvissa, -elokuvissa ja -piirrossarjassa esiintyvä fiktiivinen henkilöhahmo. Toisin kuin muut tutut Nalle Puhin maailmaan kuuluvat päähahmot, Myyrä ei esiinny A. A. Milnen Nalle Puh -kirjoissa, vaan hahmon keksi Walt Disney itse. Hahmon englanninkielinen nimi gopher tarkoittaa itse asiassa taskurottaa eikä myyrää.
Myyrä esiintyi ensi kerran vuoden 1966 lyhytelokuvassa Nalle Puh ja hunajapuu, jonka sisältö nähdään alkujaksona kymmenen vuotta myöhemmin kootussa elokuvassa Nalle Puh. Myyrä esitellään elokuvassa hahmona, joka rakentaa paljon asioita, pääasiallisesti omia tunneleitaan (joihin hän näyttää putoavan useasti). Hän huomauttaa useissa kohtauksissa monimerkityksisesti ”en ole kirjassa”. Myyrän ulkonäkö ja koominen puhetapa perustuvat Kaunotar ja Kulkuri -elokuvassa esiintyneeseen majavaan. Myyrän englanninkielisenä äänenä toimi alun perin Howard Morris, joka vetäytyi eläkkeelle ja hänet korvasi Michael Gough. Suomenkielisessä versiossa äänen Myyrälle antoivat Pirkko Aarnio ja Veikko Honkanen.
Myyrä (vakoilu)

Myyrä on vakoilussa käytetty termi.
Nimikkeellä tarkoitetaan syvälle johonkin hallintoon, tiedusteluvirastoon tai teollisuuslaitokseen solutettua ammattitaitoista henkilöä, jonka nimenomainen tehtävä on hankkia salaista tietoa joko tiedustelu- tai taloudellisessa tarkoituksessa. Viimemainitun kohdalla puhutaan teollisuusvakoilusta.
Nimitys lienee syntynyt luontaisesti; eräät myyrälajit, jotka vahingoittavat hyötykasvien juuria, ovat äärimmäisen vaikeasti torjuttavia. Englanniksi käytetty nimitys mole tarkoittaa kontiaista eli maamyyrää.
Eräitä tunnetuimpia myyriä olivat Ethel ja Julius Rosenberg, jotka tuomittiin kuolemaan ja teloitettiin atomisalaisuuksien vuotamisesta Neuvostoliittoon. Heidän syyllisyytensä on tosin kyseenalaistettu myöhemmin.
Suomalaisessa televisiosarja Myyrässä (joka perustuu belgialaiseen De Mol-formaattiin) tehtävien sabotoijaa kutsutaan nimellä Myyrä. Tästä käytetään myös nimeä kaksoisagentti.
Monsieur Frigot

| Monsieur Frigot |
| --- | --- |

Nimi:  Monsieur Frigot
Tekijä:  Jean-François Millet
Valmistumisvuosi:  1841
Taiteenlaji:  Muotokuva
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  46,5  cm
Leveys:  38,5  cm
Kokoelma:  Kansallisgalleria
Sijainti:  Sinebrychoffin taidemuseo
Monsieur Frigot On ranskalaisen taiteilijan Jean-Francois Milletin öljyvärimaalaus kankaalle vuodelta 1841. Kooltaan tämä työ on 46,5×38,5 cm ja se kuuluu Ateneumin taidemuseon Ester ja Jalo Sihtolan kokoelmiin.
Jean-Francois Millet maalasi nuoruudessaan kotikaupungissaan Le Havressa lukuisia muotokuvia sukulaisistaan ja kaupungin porvaristosta. Tämä Monsieur Frigot- maalaus on yksi näistä töistä. Jalo Sihtola osti Monsieur Frigotin ruotsalaisen yksityiskokoelman huutokaupasta. Maalauksen pari, Mme Frigot, on Tukholman National- museossa.
Millet oli realismin keskeisiä nimiä. Hänen kuuluisimmat maalauksensa ovat 1850-luvulta, kuten Kylväjä ja Iltakellot.
Aiheesta muualla

Suomen Kansallisgalleria: Kokoelmat: Monsieur Frigot.  (Arkistoitu – Internet Archive)
Mervi Kytösalmi-Buhl

Mervi Kytösalmi-Buhl (s. 1948 Imatra) on Saksassa asuva ja työskentelevä kuvataiteilija ja suomalaisen videotaiteen pioneeri. Kytösalmi-Buhlin varhaisimmat teokset ovat performansseja ja videoteoksia, joissa hän esiintyi usein videokameralle itse. Kytösalmi-Buhlin varhaiset videoteokset käsittelivät kehon suhdetta aikaan ja tilaan. Hänen uudempaan tuotantoonsa kuuluu valokuvaa, tekstiiliteoksia, installaatioita, esinekoosteita ja kollaaseja. Kytösalmi-Buhl hyödyntää teoksissaan usein käsityötekniikoita kuten virkkausta, ja materiaaleina löydettyjä esineitä tai kuvia. Hän on kertonut omalle taiteelliselle työskentelylleen tärkeiksi vaikutteiksi isoäidiltä perityn viehätyksen kankaisiin ja lankoihin sekä isän ja puolison puunkäsittelytaidon. Saimaan rannalla eletyn lapsuuden jälkinä teoksissa toistuvat taiteilijan mukaan vesi, paperi ja puu. Vanhoista puisista puurokauhoista tehty teos Gutzeit on kunnianosoitus Vuoksen voimalle ja menneiden sukupolvien työlle.
Opinnot

Kytösalmi-Buhl kouluttautui taiteilijaksi Saksassa 1970- ja 1980-luvuilla. Hän opiskeli aluksi Kölnin taidekorkeakoulussa, josta siirtyi myöhemmin kuvanveistäjä ja performanssitaiteilija Klaus Rinken oppiin Düsseldorfin Taideakatemiaan. Vuonna 1762 perustettu Düsseldorfin Taideakatemia oli noihin aikoihin tunnettu kokeellisen taiteen tapahtumapaikka, jossa videotaiteen opetus käynnistyi jo vuonna 1976. Vuodesta 1978 Düsseldorfin taideakatemian vierailevana videotaiteen professorina toimi videotaiteen pioneeri ja Fluxus-liikkeessä aktiivisesti toiminut Nam June Paik, jonka ensimmäisiin opiskelijoihin Kytösalmi-Buhl kuului. Kytösalmi-Buhl valmistui Düsseldorfin Taideakatemiasta vuonna 1981.
Näyttelyitä

Kytösalmi-Buhlin videonauhoja on esitetty Saksassa jo 1970-luvun lopulla. Suomessa Kytösalmi-Buhlin teoksia nähtiin ensimmäisen kerran Vanhallla ylioppilastalolla Helsingin juhlaviikoilla vuonna 1981. Vuonna 1983 hän esitteli videotaidetta myös Turussa. Samana vuonna Kytösalmi-Buhlin videoteoksia oli mukana myös ensimmäisessä suomalaisen videotaiteen katselmuksessa Long Beach Museumissa Yhdysvalloissa. Hän edusti Suomea myös Hanasaaren kulttuurikeskuksessa vuonna 1983 järjestetyssä pohjoismaisen videotaiteen symposiumissa. Kytösalmi-Buhlin videoteoksia on ollut mukana yhteisnäyttelyissä, videotaidetapahtumissa ja näytöksissä monissa eri maissa. Suomessa teoksia on ollut esillä muun muassa Nykytaiteen museo Kiasman kokoelmanäyttelyssä Oikeilla jäljillä vuonna 2010, yksityisnäyttelyssä Käden salaisuus Imatran taidemuseossa vuonna 2014 sekä kansainvälisessä nykytaiteen katselmuksessa ARS22: Eläviä kohtaamisia / Living encounters Nykytaiteen museo Kiasmassa vuonna 2022.
Palkinnot ja tunnustukset

Vuonna 2023 Olga ja Vilho Linnamon Säätiö myönsi Kytösalmi-Buhlille Linnamo-palkinnon, joka jaetaan joka toinen vuosi tunnustuksena taiteellisessa työssä osoitetusta avarakatseisuudesta ja kokeilevuudesta. Palkintolautakunnan mukaan Kytösalmi-Buhlille myönnetty palkinto on "tunnustus merkittävälle, omaa polkuaan raivanneelle yksilölliselle äänelle Suomen taiteen kentällä."
Videoteoksia

Sinisukka (1974)
Marcel (1983)
Haarband (1982)
Trip (1982)
Angelo (1981)
2=2+1=3 (1979)
Päänliikunta (1979)
Rot-Weiss (1978-1979)
Silmä (1978)
Laastari (1978)
Hyrrä (1978)
Kirjallisuutta

Rantanen, Tytti, "Muodonmuutoksia - ruumiinkuvauksen risteyskohtia". Suomalaisen mediataiteen ensimmmäinen vuosisata, Helsinki: Parvs, 2023.
Niemelä, Riikka, Performatiiviset jäljet. Teos ja tallenne esityslähtöisessä mediataiteessa, Turku: Turun yliopisto, 2019.
Rastas, Perttu, "Töpselitaide virtaa Suomeen". Sähkömetsä - Suomalaisen videotaiteen ja kokeellisen elokuvan historiaa Suomessa 1933-1998. Helsinki: Valtion taidemuseo, 2007.
Aiheesta muualla

Mervi Kytösalmi-Buhlin teoksia Kansallisgallerian kokoelmissa
Mervi Kytösalmi-Buhlin teoksia AV-arkin kokoelmissa